Diari Oficial de la Generalitat Valenciana


Sumari del DOGV 4656, del 23-12-2003 (2003/13267)

RESOLUCIÓ d'1 de desembre de 2003, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 7.935 m² de superfície, situada a Catral (Alacant), partits de Santa Àgueda i la Maleta, destinada a la construcció d'un centre d'educació secundària, realitzada per l'ajuntament del dit municipi.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4656

Data del DOGV
:   23-12-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/13376


Data del document
:   01-12-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Catral
    * cultura regional
    * propietat immobiliària

RESOLUCIÓ d'1 de desembre de 2003, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 7.935 m² de superfície, situada a Catral (Alacant), partits de Santa Àgueda i la Maleta, destinada a la construcció d'un centre d'educació secundària, realitzada per l'ajuntament del dit municipi. [2003/X13116]
  
L'Ajuntament de Catral, en sessió plenària realitzada el dia 15 de maig de 2003, va acordar la cessió gratuïta a la Generalitat Valenciana de la parcel·la de la seua propietat de 7.935 m² de superfície, situada als partits de Santa Àgueda i la Maleta, de la dita població.
  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta de la parcel·la.
  
La cessió es realitza amb la finalitat de destinar la parcel·la a la construcció d'un centre d'educació secundària.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament de Catral de la parcel·la de terreny edificable, que té 7.935 m² de superfície, situada en el terme de Catral, partits de Santa Àgueda i la Maleta, que confronta: nord, carrer d'Armando Ros Dueñas; sud, carrer d'Europa; est, carrer de la Comunitat Valenciana, i oest, carrers de Santa Lucía i Jorge Juan.
  
Consta inscrita en el Registre de la Propietat de Dolores al tom 1981, llibre 110, foli 223, finca 9.360, inscripció 1ª.
  
Referència cadastral: 2765330SXH9226H.
  
Segon
  
La cessió gratuïta realitzada per l'Ajuntament de Catral s'efectua amb la condició de destinar la parcel·la a la construcció d'un centre d'educació secundària.
  
Tercer
  
Elevar a escriptura pública la cessió i acceptació de la parcel·la; totes les despeses d'esta seran a càrrec de la Generalitat Valenciana.
  
Quart
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana, en concepte de bé de domini públic afecte al servici públic educatiu i adscrit a la Conselleria de Cultura, Educació i Esports, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
València, 1 de desembre de 2003.- El conseller: Gerardo Camps Devesa.